Document ID: 32002R0426

Komission asetus (EY) N:o 426/2002,
annettu 7 päivänä maaliskuuta 2002,
eräisiin suoriin tukiin sekä rakenne- tai ympäristötoimenpiteisiin sovellettavan muuntokurssin vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1),
ottaa huomioon maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla annetun asetuksen (EY) N:o 2808/98 sekä asetuksissa (ETY) N:o 3889/87, (ETY) N:o 3886/92, (ETY) N:o 1793/93, (ETY) N:o 2700/93 ja (EY) N:o 293/98 annetun tiettyjen määräytymisperusteiden määritelmän muuttamisesta 29 päivänä kesäkuuta 1999 annetun komission asetuksen (EY) N:o 1410/1999(2) ja erityisesti sen 2 artiklan,
ottaa huomioon lampaan- ja vuohenliha-alan yhteisestä markkinajärjestelystä annetun neuvoston asetuksen (EY) N:o 2529/2001 soveltamista koskevista yksityiskohtaisista säännöistä palkkiojärjestelmien osalta sekä asetuksen (EY) N:o 2419/2001 muuttamisesta 21 päivänä joulukuuta 2001 annetun komission asetuksen (EY) N:o 2550/2001(3), sellaisena kuin se on muutettuna asetuksella (EY) N:o 263/2002(4), ja erityisesti sen 18 a artiklan toisen alakohdan,
sekä katsoo seuraavaa:
(1) Maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetun komission asetuksen (EY) N:o 2808/98(5), sellaisena kuin se on viimeksi muutettuna asetuksella (EY) N:o 2452/2000(6), 4 artiklan 2 kohdan mukaan rakenteellisten tai ympäristöön liittyvien määrien osalta muuntokurssin määräytymisperuste on sen vuoden 1 päivä tammikuuta, jonka aikana päätös tuen myöntämisestä on tehty. Asetuksen (EY) N:o 2808/98 4 artiklan 3 kohdan mukaisesti, sellaisena kuin se on otettuna käyttöön asetuksella (EY) N:o 1410/1999, sovellettava muuntokurssi on yhtä suuri kuin määräytymisperusteen päivämäärää edeltävän kuukauden aikana sovellettujen muuntokurssien ajan mukaan suhteellisesti laskettu keskiarvo.
(2) Hedelmä- ja vihannesalalla, hedelmä- ja vihannesjalostealalla, elävien kasvien ja kukkaviljelytuotteiden alalla osittain sovellettavista sekä EY:n perustamissopimuksen liitteessä I lueteltuihin tiettyihin tuotteisiin sovellettavista määräytymisperusteista ja asetuksen (ETY) N:o 1445/93 kumoamisesta 4 päivänä helmikuuta 1998 annetun komission asetuksen (EY) N:o 293/98(7), sellaisena kuin se on viimeksi muutettuna asetuksella (EY) N:o 1410/1999, 12 artiklan mukaan pähkinöiden ja johanneksenleivän laadun ja kaupan pitämisen parantamiseen tarkoitetun hehtaarikohtaisen tuen neuvoston asetuksen (ETY) N:o 790/89(8) 2 artiklassa vahvistettu enimmäismäärä muunnetaan vuosittain kansalliseksi valuutaksi muuntokurssilla, joka on yhtä suuri kuin komission asetuksen (ETY) N:o 2159/89(9) 19 artiklan mukaisen vuotuisen vertailukauden 1 päivää tammikuuta edeltävän kuukauden aikana sovellettujen muuntokurssien ajan mukaan suhteellisesti laskettu keskiarvo.
(3) Naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmien soveltamisen osalta 28 päivänä lokakuuta 1999 annetun komission asetuksen (EY) N:o 2342/1999(10), sellaisena kuin se on viimeksi muutettuna asetuksella (EY) N:o 169/2002(11), 42 artiklan säännösten mukaan naudanliha-alan palkkiojärjestelmiin kuuluvien eläinten palkkionmaksuvuoden määräytymisperuste on hakemuksen jättöpäivä. Nämä palkkiot muunnetaan kansalliseksi valuutaksi kyseisen asetuksen 43 artiklan säännösten mukaisesti käyttämällä palkkionmaksuvuotta edeltävässä joulukuussa sovellettujen muuntokurssien ajan mukaan suhteellisesti laskettua keskiarvoa.
(4) Asetuksen (EY) N:o 2550/2001 18 a artiklan mukaisesti markkinointivuodesta 2002 alkaen lampaanliha-alan palkkioihin ja maksuihin sovellettava muuntokurssi on yhtä suuri kuin sitä kalenterivuotta, jolta palkkio tai maksu myönnetään, edeltävän joulukuun aikana sovellettujen muuntokurssien ajan mukaan suhteellisesti laskettu keskiarvo.
(5) Lampaan- ja vuohenlihan tuottajapalkkioita koskevista yksityiskohtaisista soveltamissäännöistä 30 päivänä syyskuuta 1993 annetun komission asetuksen (ETY) N:o 2700/93(12), sellaisena kuin se on muutettuna asetuksella (EY) N:o 1410/1999, 6 artiklan 2 kohdan mukaisesti lampaanliha-alalla palkkioiden jäännökseen sovellettava muuntokurssi on markkinointivuoteen 2001 asti yhtä suuri kuin markkinointivuoden, jolta palkkio on myönnetty, viimeistä päivää edeltävän kuukauden aikana sovellettujen muuntokurssien ajan mukaan suhteellisesti laskettu keskiarvo,
ON ANTANUT TÄMÄN ASETUKSEN:
1 artikla
1. Muuntokurssi, jota sovelletaan
- asetuksen (EY) N:o 2799/98 5 artiklassa tarkoitettuihin rakenteellisiin tai ympäristöön liittyviin määriin,
- asetuksen (ETY) N:o 790/89 2 artiklassa vahvistettuun pähkinä- ja johanneksenleipäalan kaupan pitämistä koskevan tuen hehtaarikohtaiseen enimmäismäärään,
- asetuksen (EY) N:o 2529/2001 4, 5 ja 11 artiklassa tarkoitettuihin lampaanliha-alan palkkioihin ja maksuihin,
esitetään liitteessä I.
Mainittua kurssia sovelletaan myös asetuksessa (EY) N:o 1254/1999 tarkoitettuihin naudanliha-alan palkkioiden määriin.
2. Asetuksen (EY) N:o 2467/98 5 artiklan 6 kohdan neljännessä alakohdassa tarkoitettuun palkkion ja jäännöksen määrään markkinointivuonna 2001 sovellettava muuntokurssi esitetään liitteessä II.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä maaliskuuta 2002.

Labels: 2
6
20